|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-116/2015-02/5 19.10.2015. годинеНемањина 22-26Б е о г р а д |

**Одговор на захтев за додатне информације или појашњења у вези са**

 **припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) објављујемо **Одговор 2** на захтев за додатне информације или појашњења у вези са припремањем понуде за јавну набавку радова Израда и постављање туристичке сабраћајне сигнализације за означавање међународне руте “Iron Curtain” кроз Републику Србију – прва фаза, број ЈН O-31/2015.

**ПИТАЊЕ 2:**

Овим захтевом желимо да Вам укажемо на недостатке и неправилности у конурсној документацији сходно члану 63. ЗЈН.

Пошто се истим правилником регулише и саобраћајна и туристичка сигнализација, молимо Вас да измените додатни услов са стране 30 од 87.

из

„да је у предходне 3 (три) године (2012,2013 и 2014 година), уредно извршио радове на постављање најмање 3 туристичке саобраћајне сигнализације укупне вредности од најмање 10.000.000,00 динара без ПДВ-а од којих најмање 1 радове у минималном износу од 3.000.000 динара без ПДВ-а.“

у

„да је у предходне 3 (три) године (2012,2013 и 2014 година), уредно извршио радове на постављање најмање 3 туристичке **или** саобраћајне сигнализације укупне вредности од најмање 10.000.000,00 динара без ПДВ-а од којих најмање 1 радове у минималном износу од 3.000.000 динара без ПДВ-а.“

**ОДГОВОР 2:**

Конкурсном документацијом је тражено предходно искуство у радовима који су предмет јавне набавке: израда и постављање туристичке сигнализације која се поставља на саобраћајницама и зато се зове „туристичка саобраћајна сигнализација.“

Ако би се извршила измена: “туристичка или саобраћајна сигнализација“, онда то не би одговарало предмету јавне набавке.

Напомињемо да је извршена измена у делу који се односи на посебне услове које Понуђач треба да испуни:

уместо

„да је у предходне 3 (три) године (2012,2013 и 2014 година), уредно извршио радове на постављање најмање 3 туристичке саобраћајне сигнализације укупне вредности од најмање 10.000.000,00 динара без ПДВ-а од којих најмање 1 радове у минималном износу од 3.000.000 динара без ПДВ-а.“

у

стоји

 „да је у претходне 3 (три) године (2012., 2013., и 2014 година), уредно извршио радове на изради и постављању најмање 2 туристичке саобраћајне сигнализације укупне вредности од најмање 5.000.000,00 динара без ПДВ-а.”